《东山营先人兆十咏 其一》
明代·夏良胜

老树摩崖风壑秋，似添哀思泣松楸。一函已了三生事，杯土难教万虑休。

命锸且当今日务，摇鞭却忆去年游。荒亭展目云飞处，目到云飞泪已流。

作者简介：（1480—1538）明江西南城人，字于中。正德三年进士。授刑部主事，调吏部，进考功员外郎，以谏南巡，被杖除名。嘉靖初复职。以争“大礼”，阻张璁等超擢，遭忌恨。迁南京太常少卿。被仇者所讦，谪戍辽东。有《东洲初稿》、《中庸衍义》、《铨司存稿》。